În județul Alba, sunt sub avertizare cod portocaliu localitățile Zlatna, Almașu Mare și Bucium, unde se vor semnala averse torențiale care vor acumula peste 35...40 l/mp, frecvente descărcări electrice, intensificări ale vântului, grindină. Avertizarea este valabilă până la ora 21.30.
În județul Arad sunt sub avertizare localitățile Săvârșin, Bârzava, Conop, Vărădia de Mureș, Birchiș, Petriș, Ususău, Bata și Șiștarovăț, iar în județul Timiş, localitățile Făget, Bethausen, Tomești, Dumbrava, Margina, Traian Vuia, Fârdea, Balinț, Mănăștiur, Bârna, Curtea, Ohaba Lungă, Bara și Secaș, dar și Buziaș, Darova, Tomești, Tormac, Nițchidorf, Pietroasa. Aici se vor semnala grindină, local averse torențiale care vor acumula peste 35...40 l/mp, frecvente descărcări electrice, intensificări ale vântului. Avertizarea este valabilă până la ora 21.45.
În județul Caraş-Severin sunt sub avertizare cod portocaliu localitățile Oțelu Roșu, Zăvoi, Berzovia, Turnu Ruieni, Obreja, Băuțar, Rusca Montană, Măureni, Ramna, Vermeș, Glimboca, Marga, iar în județul Hunedoara, localitățile Răchitova, Lunca Cernii de Jos, Cerbăl, Bunila și Lelese. Se vor semnala averse torențiale care vor acumula peste 35...40 l/mp, frecvente descărcări electrice, intensificări ale vântului, grindină. Avertizarea este până la ora 21.00.
(sursa: Mediafax)